Rrethi i 76-të Çiklistik i Shqipërisë

Rrethi i 76-të Çiklistik i Shqipërisë u zhvillua nga data 20 deri më 24 maj 2019. Kjo ngjarje sportive që përbën një nga aktivitetet më të rëndësishme të çiklizmit në Shqipëri, përfshiu katër ditë garime intensive me pjesëmarrjen e çiklistëve nga e gjithë Europa. https://www.starplus-tv.com/nis-nga-shkoi-76-te-ciklistik-i-shqiperise//

Organizimi dhe Ekipet Pjesëmarrëse:

Gara nisi nga qyteti i Shkodrës dhe përfshiu itinerare të ndryshme që kaluan nëpër qytete të tjera si Lezha, Repsi dhe përfunduan në Shkodër në etapën e parë, me një distancë totale prej 150 km. Pjesëmarrësit përfshinë 11 ekipe profesioniste, mes të cilave ishte dhe përfaqësuesja shqiptare me çiklistët Eugert Zhupa, Besmir Banushi, Bruno Kola, Astrit Kronaj, Ylber Sefa, Klidi Jaku dhe Olsian Veliaj, të drejtuar nga trajnerët Dashamir Rama dhe Leonard Kola.

Performanca dhe Rezultatet:

Etapa e Parë: Në etapën e parë, çiklisti shqiptar Ylber Sefa arriti një fitore të rëndësishme me një shkëputje të suksesshme prej 10 kilometrash nga pelotoni, duke përfunduar i pari me një diferencë prej 30 sekondash. Pas kësaj etape, Shqipëria kryesonte renditjen ekipore me një diferencë prej 22 sekondash nga vendi i dytë. https://a2news.com/nis-rrethi-ciklistik-i-shqiperise-ylber-sefa-fiton-etapen-e-pare/

“Ishte e vështirë, sepse pata një shkëputje rreth 10 kilometra, isha diku rreth 30 sekonda nga pelotoni, por që në fund arrita të fitoja. Momentalisht jemi të parët në klasifikim dhe me çka kemi parë dje, mendoj që ekipet italiane nuk duket që janë edhe shumë të forta dhe kjo më bën të mendoj se do të arrijmë ta ruajmë vendin e parë,” tha Sefa.

Etapa e Fundit: Etapa e fundit e Rrethit të 76-të Çiklistik u zhvillua me itinerarin Sarandë-Fier, duke përshkuar një distancë prej 162 km. Fitues i kësaj etape u shpall Eugert Zhupa. https://www.vizionplus.tv/eugert-zhupa-fiton-etapen-e-fundit-te-turit-te-76-te-rrethit-ciklistik//

Përfundimi dhe Vlerësimet:

Në përfundim të garave, çiklisti italian Filipo Fioreli doli fitues në klasifikimin e përgjithshëm. Dashamir Rama, ish-çiklist dhe trajner i kombëtares shqiptare, vlerësoi paraqitjen e ekipit shqiptar si të kënaqshme, por theksoi se sporti i çiklizmit në Shqipëri nuk merr vlerësimin dhe mbështetjen e duhur.

Presidenti i Federatës Shqiptare të Çiklizmit, Skënder Anxhaku, falënderoi ekipet pjesëmarrëse dhe të gjithë ata që kontribuan për mbarëvajtjen e këtij Rrethi, duke vlerësuar organizimin dhe paraqitjet e shfaqura.

Rrethi i 76-të Çiklistik i Shqipërisë shënoi një tjetër kapitull të suksesshëm në historinë e kësaj ngjarje, duke nxjerrë në pah talentin dhe përkushtimin e çiklistëve shqiptarë dhe duke e promovuar Shqipërinë si një destinacion të rëndësishëm për sportin e çiklizmit në rajon.

 Burimet 

Kategoria:Çiklizmi në Shqipëri
Kategoria:Sporte
Kategoria:Çiklizëm
Kategoria:Rrethi Çiklistik i Shqipërisë